يحيى الجمل

الدكتور يحيى عبد العزيز عبد الفتاح الجمل (15 اغسطس 1930 - 21 نوفمبر 2016) ، قانونى و فقيه دستورى و سياسى مصرى كبير و نايب رئيس وزرا مصر من 20 فبراير 2011 و هو منصب جديد اتعمل فى مصر بعد ثورة25 يناير ، رئيس حزب الجبهه الديمقراطيه اللى اسسه مع اسامه الغزالى حرب و جماعه من السياسيين والمفكرين المتنورين . اتكرم جايزة الدوله التقديريه فى العلوم الاجتماعية سنة 1998.

يحيى الجمل طالب بعمل لجنه علشان تعديل الدستور المصرى و اعتبر التعديلات الدستوريه فى الماده 76 جريمه دستوريه و طالب بتغيير النظام الانتخابى.

بعد ثورة 25 يناير انضم للجنة الحكما اللى اتشكلت بعد الثوره. مطالبته بدوله مدنيه سيكولاريه فى مصر و اعتباره الحركات الاسلاميه خطر على مستقبل مصر استعدى عليه المنتمين للجماعات الاسلاميه زى الاخوان المسلمين و السلفيين اللى عايزين يحولو مصر لدوله دينيه . فى 19 مارس 2011 اتعملت مظاهره ضده فى القاهره و اتهم بالكفر ، و فى يوم 22 مارس 2011 اتقدم عضو فى مجلس النقابه العامه للمحامين ببلاغ للنايب العام ضد الدكتور يحيى الجمل اتهمه فيه بتهمة إهانة الذات الإلهيه.

 لينكات برانيه و مصادر 
 مظاهره للمكفراتيه ضد الدكتور يحيى الجمل - فيديو ...
 بلاغ للنائب العام ضد يحيى الجمل بتهمة إهانة الذات الإلهية ...

تصنيف:قانونيين مصريين
تصنيف:قضاة مصريين
تصنيف:محامين مصريين
تصنيف:اكاديميين مصريين
تصنيف:سياسيين مصريين
تصنيف:وزرا مصريين
تصنيف:برلمانيين مصريين
تصنيف:مصريين اخدوا جايزة الدوله التقديريه
تصنيف:منايفه
تصنيف:مصريين مع ثورة 25 يناير
تصنيف:متعلمين فى جامعة پاريس
تصنيف:متعلمين فى جامعة القاهره